Stockport

Stockport er en stor by i Stor-Manchester i England. Den ligger på et opphøyd sted rundt 10 kilometer sørøst for byen Manchester hvor elvene Goyt og Tame løper sammen og danner den kjente elva Mersey. Stockport er den største kommunen i distriktet Stockport, og ved folketellingen i 2011 hadde den en befolkning på 105 878 innbyggere, mens det større distriktet med samme hadde en befolkning på 286 755 ved samme folketelling i 2011.

Historisk lå det meste av byen i Cheshire, men området nord for Mersey var i Lancashire. På 1500-tallet var Stockport en liten by som da i sin helhet lå på sørsida av Mersey, og var kjent for dyrking av hamp og framstilling av tau. På 1700-tallet hadde byen en av de første mekaniserte silkefabrikkene i Storbritannia. På 1800-tallet var imidlertid Stockports ledende industrivirksomhet innen bomull og tilknyttede industrier. Stockport var også senter for landets hatt-industri, og eksporterte i 1884 over seks millioner hatter per år. I desember 1997 ble den siste hattefabrikken i Stockport stengt. Byens hattehistorie er bevart i hattemuseet «Hat Works».

Den vestlige innfarten til byen domineres av Stockport-viadukten. Den ble bygget i 1840 og viaduktens 27 teglsteinsbuer fører hovedjernbanen fra Manchester til Birmingham og London over elva Mersey. Dette byggverket var bakgrunn på mange av L.S. Lowrys malerier.

Etymologi 

Stockport ble nedtegnet som Stokeport i 1170. Den meste aksepterte etymologien er at stedsnavnet er sammensatt av to ledd, hvor det siste leddet er angelsaksisk port henviser til «inngang, porthvelving, dør», kanskje i overført betydning til markedsplassen, skjønt port kan også ha betydningen «havn». mens siste ledd, stoc, henviser til en «grend», eller mer nøyaktig, en mindre bosetningen innenfor et gods. Eldre avledninger forklarte stock med palisade eller pæleverk (engelsk: stockade) i forbindelse med en festning, og som hadde en port. Festningen er sannsynliggjort ved Stockport Castle, en normannisk festning framstilt av typen motte-and-bailey fra 1100-tallet, første gang omtalt i kildene i 1173.

Befolkningsutvikling

Vennskapsbyer 
Stockporthar følgende vennskapsbyer:
  Béziers, Frankrike (1972)
  Heilbronn, Tyskland (1982)

Sport 
Byens fotballag er Stockport County FC, som for tiden (2010/11) spiller i Football League Two, det fjerde nivået i engelsk fotball. De spiller hjemmekampene på Edgeley Park.

Kjente personer fra Stockport 
 Norman Foster (født 1935) – arkitekt
 Peter Boardman (1950–1982) – fjellklatrer, døde på Mount Everest.
 Peter Butterworth (1917-1978) – skuespiller, kjent fra Carry on-filmene
 Wendy Hiller (1912-2003) – skuespiller
 Sarah Harding (født 1981) – sanger/låtskriver i popgruppen Girls Aloud
 Dominic Howard (født 1977) – trommeslager i rockbandet Muse.
 Will Mellor (født 1976) – skuespiller, kjent for rollen som Gaz i Two Pints of Lager and a Packet of Crisps.
 Dominic Monaghan (født 1976) – skuespiller, kjent for rollen som Munti Brennibukk i Ringenes herre.
 Tim McInnerny (født 1956) – skuespiller, kjent for rollene som Lord Percy og Captain Darling i Sorte Orm.
 Paul Morley (født 1957) – musikkjournalist, musiker, produsent og grunnlegger av plateselskapet ZTT
 Fred Perry (1909–1995) – tennisspiller, Wimbledon-vinner.
 Daz Sampson (født 1974) – sanger og plateprodusent, representerte Storbritannia under Eurovision Song Contest 2006.
 Paul Warhurst (født 1969) – fotballspiller, spilte blant annet for Blackburn Rovers, Bolton Wanderers, Oldham Athletic og Sheffield Wednesday.
 Joanne Whalley (født 1964) – skuespiller
 Joseph Whitworth (1803–1887): framstående viktoriansk ingeniør

Referanser

Litteratur 
 Arrowsmith, Peter (1996): Recording Stockport's Past: Recent Investigations of Historic Sites in the Borough of Stockport  Stockport Metropolitan Borough Council, ISBN 0-905164-20-2
 Arrowsmith, Peter (1997): Stockport: a History , Stockport Metropolitan Borough Council, ISBN 0-905164-99-7
 Cliffe, Steve (2005): Stockport History and Guide, Tempus, ISBN 0-7524-3525-6
 Dent, J. S. (1977): «Recent investigations on the site of Stockport Castle» i: Transactions of the Lancashire and Cheshire Antiquarian Society 79, s. 1–13
 Dranfield, Coral (2006): Rivers Under Your Feet: The Story of Stockport's Water tunnels, Kevin Dranfield, ISBN 0-9553995-0-5
 Fox, Gregory K. (1986): The Railways around Stockport, Foxline Publishing, ISBN 1-870119-00-2

Eksterne lenker 
 

 Stockport Council
 Stockport Express

Byer i Stor-Manchester